
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 77 (1) 

Σύσταση Μονάδων Εκπαίδευσης στον ΟΑΕΔ, ΠΙΚΠΑ, ΤΕΒΕ, ΟΛΠ 

και ΟΓΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 32 παρ. 2 του Ν. 1943/1991 «Εκσυγ¬ 
χρονισμός της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς διατάξεις» (ΦΕΚ 

δΟ/Α’). 

2. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α’). 

3. Τις διατάξεις του άρθρου 9 παρ. 10 του Ν. 1586/1986 «Βαθμο¬ 
λογική διάρθρωση των θέσεων του Δημοσίου κ.λπ.» (ΦΕΚ 37/Α'). 

4. Την αριθ. Υ.1560/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών "«Ανάθεση αρ¬ 
μοδιοτήτων του Υπουργού Οικονομικών στον Υφυπουργό Οικονομι¬ 
κών» (ΦΕΚ 31/Β/92). 

5. Την αριθμ. Υ.1540/18.9.91 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρόνοιας και Κοινω¬ 
νικών Ασφαλίσεων Δ. Σιούφα» (ΦΕΚ 754/Β’). 

6. Την αριθμ. 593/1991 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας της Κυβέρνη¬ 
σης, Εργασίας, Υγείας, Πρόνοιας και Κοινωνικών Ασφαλίσεων, Εμπο¬ 
ρικής Ναυτιλίας και των Υφυπουργών Οικονομικών και Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο 1. 

Σύσταση Μονάδων Εκπαίδευσης. 

1. Συνιστάται Διεύθυνση Εκπαίδευσης σε καθένα από τα παρακάτω 
νομικά πρόσωπα δημοσίου δικαίου (Ν.Π.Δ.Δ.): 

α) Οργανισμό Απασχόλησης Εργατικού Δυναμικού (ΟΑΕΔ). 

β) Πατριωτικό Ίδρυμα Κοινωνικής Πρόνοιας και Αντίληψης 
(ΠΙΚΠΑ). 

γ) Ταμείο Ασφαλίσεως Επαγγελματιών και Βιοτεχνών της Ελλάδος 
(ΤΕΒΕ). 

δ) Οργανισμό Λιμένος Πειραιώς (ΟΛΠ). 

2. Συνιστάται Τμήμα Εκπαίδευσης στον Οργανισμό Γεωργικών 
Ασφαλίσεων (ΟΓΑ), το οποίο υπάγεται στην Υπηρεσία Ζ’ Διοικητικού. 

3. Αποστολή των Μονάδων Εκπαίδευσης είναι ο προγραμματισμός, 
η οργάνωση και εκτέλεση εκπαιδευτικών προγραμμάτων, στο πλαίσιο 
του Ν. 1943/1991, για την επαγγελματική κατάρτιση των υπαλλή¬ 
λων και η διαρκής για το σκοπό αυτό συνεργασία με τις εκπαιδευτικές 
μονάδες του Εθνικού Κέντρου Δημόσιας Διοίκησης (Ε.Κ.Δ.Δ.). 

4. Η Διεύθυνση Εκπαίδευσης συγκροτείται από τα παρακάτω δύο (2) 
Τμήματα: 

α) Τμήμα Εισαγωγικής Εκπαίδευσης. 

β) Τμήμα Επιμόρφωσης. 

5. Οι αρμοδιότητες των Τμημάτων της Διεύθυνσης Εκπαίδευσης εί¬ 
ναι: 

α) Τμήμα Εισαγωγικής Εκπαίδευσης: 

_ - Η μελέτη διακρίβωσης των εκπαιδευτικών αναγκών της υπηρε¬ 
σίας και του προσωπικού. 

— Η κατάρτιση, οργάνωση και εκτέλεση των προγραμμάτων εισα¬ 
γωγικής εκπαίδευσης των υπαλλήλων από την ανάληψη υπηρεσίας και 
οπωσδήποτε εντός του πρώτου εξαμήνου από την ημερομηνία ανάλη¬ 
ψης υπηρεσίας το αργότερο, με σκοπό τη γενική ενημέρωση και οποτε¬ 
δήποτε μετά τη συμπλήρωση δύο (2) μηνών υπηρεσίας και μέχρι τη 
λήξη της διετούς δοκιμαστικής υπηρεσίας, για ειδικότερη ενημέρωση 
των υπαλλήλων στα αντικείμενα της υπηρεσιακής τους μονάδας σε συ¬ 
νεργασία και με το Εθνικό Κέντρο Δημόσιας Διοίκησης (ΙΕΔΕ). 

- Η μέριμνα για τη συμμετοχή των υπαλλήλων σε προγράμματα 
εκμάθησης ξένων γλωσσών. 

- Η κατάρτιση εκπαιδευτικού προγραμματισμού και απολογι¬ 
σμού. 

β) Τμήμα Επιμόρφωσης: 

- Η μελέτη διακρίβωσης των εκπαιδευτικών αναγκών της υπηρε¬ 
σίας και επαγγελματικής κατάρτισης του προσωπικού. 

- Η κατάρτιση, οργάνωση και εκτέλεση προγραμμάτων επιμόρφω¬ 
σης ειδικού ενδιαφέροντος για τους υπαλλήλους της υπηρεσίας. 

Στα προγράμματα αυτά μπορεί να περιλαμβάνονται, σε συνεργασία 
με το Ινστιτούτο Διαρκούς Επιμόρφωσης (ΙΔΕ) του Εθνικού Κέντρου 
Δημόσιας Διοίκησης, θέματα γενικού ενδιαφέροντος, όταν τούτο κρίνε- 
ται σκόπιμο, ή οικονομικώς συμφέρον. 

- Η κατάρτιση, οργάνωση και εκτέλεση προγραμμάτων επαγγελαμ- 
τικής εξειδίκευσης των υπαλλήλων σε αντικείμενα της υπηρεσίας τους 
εκτός από τα προγράμματα επαγγελματικής κατάρτισης και εξειδίκευ- 
σης του εργατοτεχνικού προσωπικού του ΟΛΠ που εκτελούνται από τη 
λειτουργούσα στον ΟΛΠ Σχολή Επαγγελματικής Κατάρτισης προσω¬ 
πικού του ΟΛΠ. 

- Η συνεργασία με την Εθνική Σχολή Δημόσιας Διοίκησης (ΕΣΔΔ) 
για την κατάρτιση, οργάνωση και εκτέλεση προγραμμάτων προαγωγι- 
κής εκπαίδευσης των υπαλλήλων της κατηγορίας ΠΕ της υπηρεσίας. 

- Η μέριμνα για την μετεκπαίδευση των υπαλλήλων στην ημεδαπή ή 
αλλοδαπή, για τη διεύρυνση των επιστημονικών ή τεχνικών τους γνώ¬ 
σεων που είναι πρόσφορες για την καλύτερη αντιμετώπιση των ανα¬ 
γκών της υπηρεσίας ή την ειδίκευσή τους σε σύγχρονες τεχνικές διοίκη¬ 
σης και τεχνολογίας. 

- Η μέριμνα για τη μεταπτυχιακή εκπαίδευση των υπαλλήλων κα¬ 
τηγορίας ΠΕ ή ΤΕ σε ΑΕΙ της ημεδαπής ή αλλοδαπής για τη λήψη με¬ 
ταπτυχιακού τίτλου σπουδών, συναφούς με τα αντικείμενα της υπηρε¬ 
σίας. 

- Η κατάρτιση εκπαιδευτικού προγραμματισμού και απολογι¬ 
σμού. 

- Η μέριμνα για την έκδοση απόφασης με την οποία ορίζεται το διδα¬ 
κτικό προσωπικό των εκπαιδευτικών προγραμμάτων που εκτελεί η 
υπηρεσία, εφόσον δεν ανήκει στο διδακτικό προσωπικό του Εθνικού Κέ¬ 
ντρου Δημόσιας Διοίκησης. 

- Η παρακολούθηση της εκτέλεσης των παραπάνω προγραμμάτων 
και η διατύπωση εισηγήσεων για την αξιοποίηση των εκπαιδευομένων . 
σε συναφείς με το αντικείμενο της εκπαίδευσής τους υπηρεσίες ή θέσεις. 

- Η τήρηση μητρώου εκπαιδευθέντων υπαλλήλων. 

6. Οι αρμοδιότητες του Τμήματος Εκπαίδευσης του ΟΓΑ είναι αντί- 
στοιχες με τις προβλεπόμενες στην παρ. 5 του άρθρου αυτού. 

7. Στις αρμοδιότητες του Τμήματος Εισαγωγικής Εκπαίδευσης 
ΟΛΠ περιλαμβάνεται και η μέριμνα για τη λειτουργία της Κεντρικής 
Βιβλιοθήκης και τον εμπλουτισμό της με έντυπο υλικό, η συγκέντρωση 
και τεκμηρίωση γραπτών πληροφοριών σχετικών με την αρμοδιότητα 
του Οργανισμού και τις ειδικότερες ανάγκες εκπαίδευσης των υπαλλή¬ 
λων του καθώς και η ενημέρωση των άλλων υπηρεσιών για το υλικό της 
βιβλιοθήκης και της τεκμηρίωσης. 

Άρθρο 2. 

Προϊστάμενοι Μονάδων Εκπαίδευσης. 

1. Της Διεύθυνσης Εκπαίδευσης του Οργανισμού Απασχολήσεως 
Εργατικού Δυναμικού (ΟΑΕΔ), καθώς και των Τμημάτων αυτής, προϊ- 
στανται υπάλληλοι των Κλάδων ΠΕ Διοικητικού - Οικονομικού ή ΠΕ2 
Εκπαιδευτικού Προσωπικού (Φιλόλογοι) ή ΠΕ3 Εκπαιδευτικού Προ¬ 
σωπικού (Μαθηματικοί) ή ΠΕ4 Εκπαιδευτικού Προσωπικού (Φυσικοί). 


2. Της Διεύθυνσης Εκπαίδευσης του Πατριωτικού Ιδρύματος Κοινωνι¬ 
κής Πρόνοιας και Αντίληψης (ΠΙΚΠΑ) προισταται υπάλληλος του Κλά¬ 
δου ΠΕ Διοικητικού - Οικονομικού και των τμημάτων αυτής προιστα- 
νται υπάλληλοι των Κλάδων ΠΕ Διοικητικού - Οικονομικού ή ΔΕ Διοι¬ 
κητικού - Λογιστικού. 

3. Της Διεύθυνσης Εκπαίδευσης του Ταμείου Ασφαλίσεως Επαγγελ¬ 
μάτων και Βιοτεχνών της Ελλάδος (ΤΕΒΕ) καθώς και των Τμημάτων 
αυτής, προιστανται υπάλληλοι των Κλάδων ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού ή ΔΕ Διοικητικού - Λογιστικού. 

4. Της Διεύθυνσης Εκπαίδευσης του Οργανισμού Λιμένος Πειραιώς 
(ΟΛΠ) καθώς και του Τμήματος Εισαγωγικής Εκπαίδευσης προιστα- 
νται υπάλληλοι του Κλάδου ΠΕΙ Διοικητικού - Οικονομικού, ενώ του 
Τμήματος Επιμόρφωσης προισταται υπάλληλος των Κλάδων ΠΕ Διοι¬ 
κητικού - Οικονομικού ή ΠΕ Μηχανικών ειδικότητας Μηχανολόγου - 
Μηχανικού ή Ηλεκτρολόγου - Μηχανικού ή Ηλεκτρολόγου - Μηχανο¬ 
λόγου ή ΤΕ Διοικητικού - Λογιστικού ή ΤΕ Τεχνολογικών Εφαρμογών 
ειδικότητας Μηχανολογίας ή Ηλεκτρολογίας ή Ναυπηγικής. 

5. Του Τμήματος Εκπαίδευσης του Οργανισμού Γεωργικών Ασφαλί¬ 
σεων (ΟΓΑ) προισταται υπάλληλος του Κλάδου Διοίκησης. 

6·_ Της Σχολής Επαγγελματικής Κατάρτισης Προσωπικού ΟΛΠ 
προισταται υπάλληλος ΟΛΠ σύμφωνα με τη παρ. 2 του άρθρου 5 του 
Π.Δ. 362/89 (Α’ 161). 


Άρθρο 3 

Από της ισχύος του παρόντος η παρά τον ΟΛΠ λειτουργούσα Σχολή 
Επαγγελματικής Κατάρτισης Προσωπικού του ΟΛΠ αποτελεί τμήμα 
της Διεύθυνσης Εκπαίδευσης, οι αρμοδιότητες του οποίου καθορίζονται 
από το Π.Δ. 362/89 (ΦΕΚ 161/16.8.89 τ. Ά). 

Άρθρο 4 

Από της ισχύος του παρόντος καταργούνται οι περιπτώσεις (δ) και (ε) 
των παραγράφων 1 και 2 του άρθρου 7 του Π.Δ. 93/1989. 

Στον Υπουργό Προεδρίας της Κυβέρνησης αναθέτουμε τη δημο¬ 
σίευση και στους οικείους κατά περίπτωση Υπουργούς Εργασίας, 
Υγείας, Πρόνοιας και Κοινωνικών Ασφαλίσεων και Εμπορικής Ναυτι¬ 
λίας την εκτέλεση του παρόντος Διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 78 (2) 

Σύσταση ενιαίας επιχείρησης ύδρευσης και αποχέτευσης με το όνομα 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΝΙΣΥΡΟΥ του ΔΗΜΟΥ ΜΑΝΔΡΑΚΙΟΥ του Νομού Δωδεκανή- 
σου. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/1980 «περί 
κινήτρων δια την ίδρυσιν επιχειρήσεων Υδρεύσεως και Απογετεύσεως» 

(ΦΕΚ Α’ 191/23.8.1980). 

2. Τις διατάξεις του άρθρου 261 του Δ.Κ.Κ. (Π.Δ. 323/1989 Α' 146). 

3. Την αριθ. 578 της 26.9.1991 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, αποφασί¬ 
ζουμε: 


Άρθρο 1 
ΣΥΣΤΑΣΗ 

Εγκρίνονται αι αριθμ. 99/88 και 99/91 αποφάσεις του Δημοτικού 
Συμβουλίου Δήμου Μανδρακίου Νισύρου, που αφορούν τη σύσταση στον 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ομώνυμο δήμο ενιαίας επιχείρησης ύδρευσης και αποχέτευσης που έχει 
ως εξής: 

1. Συνιστάται στο Δήμο Νισύρου του Νομού Δωδεκανήσου ενιαία επι¬ 
χείρηση ύδρευσης και αποχέτευσης με το όνομα «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΝΙΣΥΡΟΥ ΝΟΜΟΥ ΔΩ¬ 
ΔΕΚΑΝΗΣΟΥ» (άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχεύτευσης είναι νο¬ 
μικό πρόσωπο ιδιωτικού δικαίου με κοινωφελή χαρακτήρα και διέπεται 
ως προς τη διοίκηση, οργάνωση, εκτέλεση, λειτουργία και συντήρηση 
των έργων της αρμοδιότητάς της καθώς και τις πηγές χρηματοδότησής 
της από τις διατάξεις του Ν. 1069/1980 «περί κινήτρων δια την ίδρυ- 
σιν επιχειρήσεων ύδρευσης και αποχετεύσεως». Για τα λοιπά θέματα 
εφαρμόζονται οι διατάξεις του Π.Δ. 323/1989 «Δημοτικός κάι Κοινο¬ 
τικός Κώδικας» και οι κανόνες της ιδιωτικής οικονομίας (άρθρο 1 παρ. 

1 Ν. 1069/1980). 

3. Έδρα της επιχείρησης είναι η πόλη Νίσυρος του Νομού Δωδεκα¬ 
νήσου (άρθρο 1 παρ. 3 Ν. 1069/1980) 

4. Περιοχή αρμοδιότητας της επιχείρησης είναι η περιφέρεια του Δή¬ 
μου Νισύρου μετά των οικισμών αυτής (άρθρο 1 παρ. 3 Ν. 1069/ 
1980). 

5. Η σύσταση της Επιχείρησης δικαιολογείται γιατί: α) με τη σύ¬ 
σταση αυτής σύμφωνα με τις διατάξεις του Ν. 1069/1980, έχει διοικη¬ 
τική και οικονομική αυτοτέλεια και ευελιξία, αντιμετωπίζεται ριζικά, 
μεθοδικά και μακροχρόνια όλο το κύκλωμα ύδρευσης και αποχέτευσης 
της πόλης Νισύρου και των οικισμών αυτής με την εκτέλεση και λει¬ 
τουργία των συναφών έργων ύδρευσης και αποχέτευσης και β) εξασφα¬ 
λίζεται η χρηματοδότηση των έργων αυτών από το Πρόγραμμα Δημο¬ 
σίων Επενδύσεων, από δανειοδότηση και από ίδιους πόρους που προ- 
βλέπονται υπέρ της επιχείρησης από το Ν. 1069/1980 (άρθρο 1 παρ. 

2 Ν. 1069/1980). 

Άρθρο 2 

ΕΚΜΕΤΑΛΛΕΥΣΗ 

Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχείρησης ενεργεί- 
ται σύμφωνα με τις διατάξεις του Ν. 1069/1980 (άρθρο 1 παρ. 3 Ν. 
1069/1980). 

Άρθρο 3 
ΠΕΡΙΟΥΣΙΑ" 

Περιουσία της Επιχείρησης: 

Στην Περιουσία της Επιχείρησης ανήκουν τα έργα ύδρευσηςκαι απο¬ 
χέτευσης της περιοχής αρμοδιότητας της επιχείρηης τα οποία εκτελέ- 
σθηκαν ή θα εκτελεσθού με βάση τις μελέτες που εγκρίθηκαν ή θα εγκρι- 
θούν όλοι οι υπόνομοι που υπάρχουν και οι εγκαταστάσεις ύδρευσης και 
αποχέτευσης ακαθάρτων και όμβριων υδάτων, όλοι οι υπόνομοι ή ανοι¬ 
κτοί αγωγοί που εκβάλλουν άμεσα ή έμμεσα στο δίκτυο, καθώς επίσης 
και οι μονάδες επεξεργασίας πόσιμου ύδατος και υγρών αποβλήτων 
(άρθρο 1 παρ. 8 Ν. 1069/1980). 

Άρθρο 4 
ΕΣΟΔΑ 

Έσοδα της επιχείρησης κατά τις διατάξεις των άρθρων 10 έως 16 
και 27 και 28, του Ν. 1069/1980, είναι: 

α) Το ειδικό τέλος για τη μελέτη, κατασκευή και επέκταση των έρ¬ 
γων ύδρευσης και αποχέτευσης, για μία δεκαετία από τη 1ης Ιανουά¬ 
ριου του επομένου από τη σύσταση της επιχείρησης έτους που υπολογί¬ 
ζεται σε ποσοστό 80% επί της αξίας του ύδατος που καταναλίσκεται 
(άρθρο 10 παρ. 1 εδάφ. α' και 11 Ν. 1069/1980). 

β) Το ειδικό τέλος 3% επί του ακαθάριστου εισοδήματος από οικοδο¬ 
μές που βρίσκονται στην περιφέρεια του Δήμου, το οποίο καταβαλλεται 
για μία δεκαετία από την έναρξη του επόμενου από τη σύσταση της επι¬ 
χείρησης έτους (άρθρο 10 παρ. 1 εδ. β και 12 Ν. 1069/1980). 

γ) Δωρεά επιχορήγηση από το πρόγραμμα δημοσίων επενδύσεων σε 
ποσοστό μέ^ρι 35,% επί των δαπανών μελετών και κατασκευών κάθε 
φύσεως έργων ύδρευσης και αποχέτευσης αρμοδιότητας της επιχείρη¬ 
σης (άρθρο 10 παρ. 1 εδ. ια' και 13 Ν. 1069/1980). 

δ) Το τέλος σύνδεσης μετά του δικτύου της αποχέτευσης (άρθρο 10 
παρ. 1 εδάφ. γ' Ν. 1069/1980). 

ε) Η δαπάνη και σύνδεση προς αγωγό της ύδρευσης και της αποχέ¬ 
τευσης (άρθρο 10 παρ. 1 εδάφ. δ' και άρθρο 15 Ν. 1069/1980). 


στ) Το τέλος σύνδεσης μετά του δικτύου της αποχέτευσης (άρθρο 10 
παρ. 1 εδάφ. ε’ Ν. 1069/1980). 

ζ) Το τέλος χρήσεως υπονόμων (άρθρο 10 παρ. 1 εδ. οτ' Ν. 1069/ 
1980). 

η) Η αξία ύδατος που καταναλώνεται (άρθρο 10 παρ. 1 εδ. ζ* Ν. 
1069/1980). 

θ) Η εγγύηση χρήσεως του υδρομετρητή (άρθρο 10 παρ. 1 εδ. η Ν. 
1069/1980). 

ι) Η δαπάνη μετατόπισης αγωγών διακλαδώσεων και συνδέσεων 
ύδρευσης ή αποχέτευσης υδρομετρητών ή άλλων συναφών εργασιών 
(άρθρο 10 παρ. 1 εδ. θ' Ν. 1069/1980). 

ια) Οι συνεισφορές τρίτων για την εκτέλεση κατά προτεραιότητα έρ¬ 
γων (άρθρο 10 παρ. 1 εδ. Γ Ν. 1069/1980). 

ιβ) Οι πρόσοδοι από την περιουσία ή το τίμημα από την εκποίηση αυ¬ 
τής (άρθρο 10 παρ. 1 εδάφ. ιβ' και άρθρο 14 Ν. 1069/1980. 

ιγ) Δάνεια, κληρονομιές, δωρεές και λοιπές επιχορηγήσεις (άρθρο 10 
παρ. 1 εδ. ιγ' και άρθρο 14 Ν. 1069/1980). 

ιδ) Έσοδα που εισπράττονται από την εφαρμογή των διατάξεων των 
άρθρων 27 και 28 Ν. 1069/1980, καθώς και κάθε άλλη νόμιμη πρό¬ 
σοδος. 

Άρθρο 5 
ΔΙΟΙΚΗΣΗ 

1. Η επιχείρηση διοικείται από διοικητικό συμβούλιο που αποτελεί- 
ται από επτά (7) μέλη τα οποία ορίζονται μαζί με αναπληρωτές από το 
Δημοτικό Συμβούλιο. Από τα μέλη αυτά: α) τέσσερις (4) είναι αιρετοί 
εκπρόσωποι του Δήμου, β) ένας είναι εκπρόσωπος των εργαζομένων 
στην επιχείρηση, αν αυτή αποσχολεί περισσότερους από είκοσι εργαζό¬ 
μενους, γ) ένας είναι εκπρόσωπος κοινωνικού φορέα της περιοχής και δ) 
ένας είναι κάτοικος του δήμου που έχει πείρα ή γνώσεις σχετικές με το 
αντικείμενο της επιχείρησης. 

2. Το δημοτικό συμβούλιο ορίζει από τα μέλη του Διοικητικού Συμ¬ 
βουλίου της επιχείησης τον Πρόεδρο και τον αντιπρόεδρό του (άρθρο 3 
παρ. 1 του Ν. 1069/80 και 261 Π.Δ. 323/1989). 

3. Η θητεία του Διοικητικού Συμβουλίου ακολουθεί τη θητεία του 
Δημοτικού Συμβουλίου και λήγει μόλις εγκατασταθούν τα νέα μέλη (άρ¬ 
θρο 3 Ν. 1069/1980, άρθρο 261 Π.Δ. 323/1989). 

4. Ο Πρόεδρος του Διοικητικού Συμβουλίου εκπροσωπεί την επιχεί¬ 
ρηση σε όλες τις σχέσεις της, δικαστικές ή εξώδικες και σε περίπτωση 
απουσίας ή κωλύματος αυτού, ο αντιπρόεδρος (άρθρο 5 παρ. 4 Ν. 
1069/1980 και άρθρο 262 Π.Δ. 323/1989). 

Στον Υπουργό Εσωτερικών αναθέτουμε την δημοσίευση και εκτέλεση 
του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΝΙΚ. ΚΛΕΙΤΟΣ 
—♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 79 (3) 

Ανάκληση του Π.Δ. 611 /88 όσον αφορά τον καθορισμό θέσεων συμβο¬ 
λαιογράφων στην περιφέρεια του Ειρηνοδικείου Μετσόβου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το Προεδρικό Διάταγμα 611/1988 (ΦΕΚ 295/30.12.1988 τ. 
Α'). 

2. Την αριθμ. 1079/1991 απόφαση του Συμβουλίου της Επικρά¬ 
τειας με την οποία ακυρώθηκε το Π.Δ/γμα 611/1988 κατά το μέρος 
που αυξήθηκαν οι θέσεις συμβολαιογράφων στην περιφέρεια του Ειρηνο¬ 
δικείου Μετσόβου κατά μία (1). 

Με πρόταση του Υπουργού Δικαιοσύνης, αποφασίζουμε: 

Άρθρο μόνο 

Ανακαλούμε το Π.Δ. 611/88 όσον αφορά στον καθορισμό θέσεων 
συμβολαιογράφων στην περιφέρεια του Ειρηνοδικείου Μετσόβου, που 
ακυρώθηκε με την αριθμ. 1097/1991 απόφαση του Συμβουλίου της 
Επικράτειας και καθορίζουμε τον αριθμό θέσεων συμβολαιογράφων 
στην περιφέρεια του Ειρηνοδικείου Μετσόβου σε μία (1). 

Στον Υπουργό Δικαιοσύνης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-+ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 80 (4) 

Ιδρυση Εργαστηρίων στο Τμήμα Γεωπονίας Φυτικής και Ζωικής Πα¬ 
ραγωγής του Πανεπιστημίου Θεσσαλίας και καθορισμός του εσωτε¬ 
ρικού τους κανονισμού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων: 50 παρ. 1 και 7 παρ. 5 του Ν. 
1268/1982» Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173) και β) των άρ-' 
θρων 5 παρ. Ια και 9 του Π.Δ. 83/1984» Ιδρυση Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσσαλίας» (Α' 31). 

2. Η γνώμη της Διοικούσας Επιτροπής του Πανεπιστημίου Θεσσα¬ 
λίας (συνεδρίαση 123/20.7.1991). 

3. Την 712/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 
Ίδρυση 

Ιδρύονται στο Τμήμα Γεωπονίας Φυτικής και Ζωικής Παραγωγής 
του Πανεπιστημίου Θεσσαλίας τα ακόλουθα εργαστήρια: 

®) Εργαστήριο Γενετικής Βελτίωσης Φυτών, το οποίο εξυπηρετεί τις 
εκπαιδευτικές και ερευνητικές ανάγκες στα γνωστικά αντικείμενα της 
Γενετικής, Γεωργικής Γενετικής, Βελτίωσης Φυτών και Γεωργικού 
Πειραματισμού και Σποροπαραγωγής - Τεχνολογίας Σπόρου. 

β) Εργαστήριο Γεωργίας και Εφαρμοσμένης Φυσιολογίας Φυτών, το 
οποίο εξυπηρετεί τις εκπαιδευτικές και ερευνητικές ανάγκες στα γνω¬ 
στικά αντικείμενα της Καλλιεργητικής Τεχνικής, Εφαρμοσμένης φυσιο¬ 
λογίας των φυτών. Μορφολογίας - Ανατομίας Φυτών, Συστηματικής 
Βοτανικής, Ζιζανιολογίας, Αρωματικών Φυτών και Γεωργικού Πειρα¬ 
ματισμού. 

γ) Εργαστήριο Εντομολογίας και Γεωργικής Ζωολογίας, το οποίο 
εξυπηρετεί τις εκπαιδευτικές κάι ερευνητικές ανάγκες στα γνωστικά 
αντικείμενα της Γενικής εντομολογίας, Εφαρμοσμένης Εντομολογίας, 
Γεωργικής Ζωολογίας, Μελισσοκομίας και Σηροτροφίας και των Αρ¬ 
χών Φυτοπροστασίας. 

δ) Εργαστήριο Αγρομετεωρολογίας, το οποίο εξυπηρετεί τις εκπαι¬ 
δευτικές και ερευνητικές ανάγκες στο γνωστικό αντικείμενο της Αγρο¬ 
μετεωρολογίας - Αγρουδρολογίας. 

ε) Εργαστήριο Βιομετρίας το οποίο εξυπηρετεί τις εκπαιδευτικές και 
ερευνητικές ανάγκες που σχετίζονται με τη χρήση των Ηλεκτρονικών 
Υπολογιστών και τις εφαρμογές τους στη γεωργική επιστήμη. 

Άρθρο 2 

Εσωτερικός Κανονισμός 

Ο εσωτερικός Κανονισμός των εργαστηρίων που ιδρύονται με το άρ¬ 
θρο 1 του παρόντος διατάγματος καθορίζεται σύμφωνα με τα επόμενα 
άρθρα. 

Άρθρο 3 
Αποστολή 

Κάθε εργαστήριο έχει ως αποστολή: 

Ε Την κάλυψη σε προπτυχιακό και μεταπτυχιακό επίπεδο, των διδα¬ 
κτικών αναγκών του Τμήματος Γεωπονίας Φυτικής και Ζωικής Παρα- 
γωγής καθώς και των άλλων Τμημάτων του Πανεπιστημίου Θεσσα¬ 
λίας στα θέματα με τα οποία ασχολείται το εργαστήριο. 

2. Την ανάπτυξη προγραμμάτων διδασκαλίας και έρευνας. 

3. Την συνεργασία κάθε μορφής, με παρεμφερή κέντρα ερευνών και 


ακαδημαϊκά ιδρύματα της ημεδαπής ή της αλλοδαπής, εφόσον οι επι¬ 
στημονικοί στόχοι συμπίπτουν, συμβαδίζουν και αλληλοσυμπληρώνο- 
νται με εκείνους του εργαστηρίου, μέσα σε πνεύμα αμοιβαιότητας και 
συλλογικής εργασίας. 

4. Την οργάνωση σεμιναρίων, συμποσίων, συνεδρίων, διαλέξεων κα¬ 
θώς και την πραγματοποίηση δημοσιεύσεων και εκδόσεων. 

5. Την παροχή υπηρεσιών κατά τα προβλεπόμενα στο Π.Δ. 159/ 

1984 (Α' 53). ' 

Άρθρο 4 
Προσωπικό 

Το προσωπικό κάθε εργαστηρίου απαρτίζεται από μέλη Δ.Ε.Π. του 
Τμήματος που η ειδικότητά τους σχετίζεται με τα γνωστικά αντικείμενα 
που καλύπτει κάθε εργαστήριο όπως αυτά περιγράφονται στο άρθρο 1 
του παρόντος διατάγματος καθώς και από μέλη Ε.Δ.Τ.Π. και λοιπό 
επιστημονικό προσωπικό που τοποθετείται σ’ αυτό, σύμφωνα με τις κεί¬ 
μενες διατάξεις. 

Άρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδακτικού Ερευνητι¬ 
κού Προσωπικού (Δ.Ε.Π) σύμφωνα με τις διατάξεις του άρθρου 7 παρ. 
1 του Ν. 1268/1982 και εκλέγεται κατά τα οριζόμενα στο προεδρικό 
διάταγμα 46/1989 (Α' 21), όπως ισχύει κάθε φορά. 

2. Ο Διευθυντής ασκεί τις αρμοδιότητες που ορίζει το άρθρο 7 του Ν. 
1268/1982 και επί πλέον: 

α) Συντονίζει το διδακτικό - προπτυχιακό - μεταπτυχιακό και ερευνη¬ 
τικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρόγραμμα λει¬ 
τουργίας του εργαστηρίου και μεριμνά για την εφαρμογή του. 

γ) Μεριμνά για την οικονομική διαχείριση των εσόδων του εργαστη¬ 
ρίου. 

δ) Μεριμνά για τη στελέχωση του εργαστηρίου με το αναγκαίο προ¬ 
σωπικό. 

ε) Μεριμνά για την κατανομή των χώρων του εργαστηρίου. 
στ ) Τποβαλλει τον ετήσιο απολογισμό των δραστηριοτήτων του ερ¬ 
γαστηρίου. 

ζ) Εισηγείται τους υπεύθυνους αναλωσίμων υλικών και του κινητού 
εξοπλισμού και 

η) Υπογράφει, κάθε εξερχόμενο έγγραφο και γενικά είναι υπεύθυνος 
για την ομαλή λειτουργία του εργαστηρίου. 

Άρθρο 6 
Λειτουργία 

_ Κάθε εργαστήριο λειτουργεί κατά τις εργάσιμες ημέρες και ώρες, 
σύμφωνα με τον κανονισμό του ιδρύματος. Το ωράριο εργασίας του προ¬ 
σωπικού είναι αυτό που προβλέπεται από τις κείμενες διατάξεις για 
κάθε κατηγορία. 

2. Ο διευθυντής ενημερώνεται πριν από τη διεξαγωγή κάθε εργασίας 
που γίνεται στο εργαστήριο, στα πλαίσια ερευνητικού προγράμματος ή 
άλλου έργου, που έχει αποφασισθεί, και καθορίζει μέσα στα πλαίσια της 
αποστολής του εργαστηρίου την προτεραιότητα στη χρησιμοποίηση ορ¬ 
γάνων και χώρων σε περίπτωση που δεν υπάρχει σχετική απόφαση. 

3.0 διευθυντής έχει την ευθύνη για την εν γένει λειτουργία των μο¬ 
νάδων του εργαστηρίου, τη χρησιμοποίηση οργάνων και υλικών που 
ανήκουν σ’ αυτό, την παραμονή των εργαζομένων (προσωπικού, φοιτη¬ 
τών, επισκεπτών), στους χώρους όπου τηρούνται ειδικοί κανόνες ασφα¬ 
λείας που αποσκοπούν στην προφύλαξη της υγείας και αρτιμέλειας των 
εργαζομένων καθώς καί στην προστασία των οργάνων και εγκαταστά- 
σεών του από βλάβες. 

4) Η χρησιμοποίηση ειδικών οργάνων του εργαστηρίου επιτρέπεται 
μόνο στο προσωπικό του εργαστηρίου ή άλλους ερευνητές που έχουν ει¬ 
δική επί των οργάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη διεξαγωγή 
εργασιών επιστρέφονται, μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του Διευθυντή στα αρμόδια όργανα του ιδρύματος εί¬ 
ναι δυνατή η πρόσληψη επιστημόνων σε τομείς σχετικούς με τις διδακτι¬ 
κές και ερευνητικές δραστηριότητες του εργαστηρίου. 

6. Ο διευθυντής μπορεί να αναθέτει σε μέλος ΕΔΤΠ τη διοικητική και 
γραμματειακή υποστήριξη του εργαστηρίου. 

Άρθρο 7 
Πόροι 

Πόροι κάθε εργαστηρίου είναι: 

α) Οι πιστώσεις οι οποίες προέρχονται από τις δημόσιες επενδύσεις ή 
τον τακτικό προϋπολογισμό ή την ιδιαίτερη περιουσία του ιδρύματος και 
οι οποίες χορηγούνται σύμφωνα με τη διαδικασία που καθορίζουν οι δια¬ 
τάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το άρθρο 3 
παρ. 3 του Π.Δ. 159/1984 (Α' 53). 

γ) Οι πιστώσεις από άλλες πηγές όπως: 

ι) ετήσια επιχορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από τα διάφορα Υπουργεία της χώρας. 

ιι) Οι κληρονομιές, κληροδοτήματα, δωρεές και κάθε άλλη οικονο¬ 
μική ενίσχυση που προέρχεται από ημεδαπά ή αλλοδαπά φυσικά και νο¬ 
μικά πρόσωπα προς το Πανεπιστήμιο Θεσσαλίας, γιά τους σκοπούς του 
εργαστηρίου εφόσον δεν τίθενται όροι που αντιβαίνουν στο σκοπό του ερ¬ 
γαστηρίου και του Πανεπιστημίου Θεσσαλίας. 

δ) Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 8 
Βιβλία 

Για τις ανάγκες κάθε εργαστηρίου τηρούνται τα ακόλουθα βιβλία 
και στοιχεία: 

- Βιβλία πρωτοκόλλου 

- Βιβλία περιουσιακών στοιχείων 

- Φάκελλος οικονομικών στοιχείων για κάθε έτος. 

Κατάλογος επιστημονικών βιβλίων, περιοδικών και οργάνων 

Αρχείο ερευνητικών προγραμμάτων 

Κάθε άλλο βιβλίο ή στοιχείο που κρίνεται απαραίτητο. 

Άρθρο 9 

Χώρος εγκατάστασης 

Χώροι κάθε εργαστηρίου είναι οι χώροι που παραχωρούνται για τη 
διεξαγωγή του έργου τους και ειδικότερα οι χώροι των ειδικών εγκατα¬ 
στάσεων με τα όργανα και το λοιπό τεχνικό εξοπλισμό για τη διενέργεια 
των ερευνητικών προγραμμάτων και των εργαστηριακών ασκήσεων. 

Στο χώρο εγκατάστασης υπάρχει πινακίδα με τον τίτλο του εργαστη¬ 
ρίου και το ονοματεπώνυμο του διευθυντή. 

Άρθρο 10 

Μέχρι την αυτοδύναμη λειτουργία του Τμήματος Γεωπονίας Φυτι¬ 
κής και Ζωικής Παραγωγής, τις αρμοδιότητες της γενικής συνέλευσης 
θα ασκεί η Διοικούσα Επιτροπή του Πανεπιστημίου Θεσσαλίας. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος διατάγματος. 

Αθήνα, 3 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 81 

(5) 

Ίδρυση κλινικών και εργαστηρίων στο Τμήμα Νοσηλευτικής του Πανε¬ 
πιστημίου Αθηνών και καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του Ν. 1268/ 
1982 «Για την δομή και λειτουργία των Ανωτάτων Εκπαιδευτικών 
Ιδρυμάτων» (Α’ 87), όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 «Δομή και λειτουργία των Τε¬ 
χνολογικών Εκπαιδευτικών Ιδρυμάτων» (Α' 173). 

2. Τη γνώμη της γενικής Συνέλευσης του Τμήματος Νοσηλευτικής 
του Πανεπιστημίου Αθηνών (συνεδριάσεις της 11.9.1990 και 
19.3.1991). 

3. Την 739/1991 γνωμοδότηση του Συμβουλίου της Επικράτειας, 


με πρόταση του Υπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο 1 

Ίδρυση 

Ιδρύονται στο Τμήμα Νοσηλευτικής του Πανεπιστημίου Αθηνών οι 
ακόλουθες κλινικές και εργαστήρια: 

α) Χειρουργική Κλινική η οποία εξυπηρετεί τις εκπαιδευτικές, ερευ¬ 
νητικές και νοσηλευτικές ανάγκες στο γνωστικό αντικείμενο της γενι¬ 
κής Χειρουργικής. Το κλινικό έργο περιλαμβάνει την περίθαλψη και νο¬ 
σηλεία ασθενών με χειρουργικά νοσήματα. 

Η περίθαλψη των ασθενών συνίσταται στην κλινική διάγνωση, την 
παρακλινική και εργαστηριακή διερεύνηση, την προεγχειρητική προε¬ 
τοιμασία της χειρουργικής αντιμετώπισης, καθώς και την μετεγχειρη¬ 
τική φροντίδα μέχρι της εξόδου του ασθενούς από την κλινική. 

β) Παθολογική Κλινική, η οποία εξυπηρετεί τις εκπαιδευτικές, ερευ¬ 
νητικές και νοσηλευτικές (ανάγκες στο γνωστικό αντικείμενο της παθο¬ 
λογίας και της παθολογικής νοσηλευτικής. Το κλινικό έργο περιλαμβά¬ 
νει την περίθαλψη και νοσηλεία ασθενών με παθολογικά νοσήματα. Η 
περίθαλψη συνίσταται στη κλινική διάγνωση στην παρακλινική και ερ¬ 
γαστηριακή διερεύνηση και στην θεραπεία των νοσημάτων αυτών. 

γ) Αναισθησιολογική Κλινική, η οποία εξυπηρετεί τις εκπαιδευτικές, 
ερευνητικές και νοσηλευτικές ανάγκες στο γνωστικό αντικείμενο της 
αναισθησιολογίας. Το κλινικό έργο περιλαμβάνει την περίθαλψη και νο¬ 
σηλεία των ασθενών που έχουν ανάγκη χορήγησης αναισθησίας. Η πε¬ 
ρίθαλψη συνίσταται στη χορήγηση αναισθησίας για όλα τα είδη χειρουρ¬ 
γικών επεμβάσεων καθώς και για πάσης φύσεως διαγνωστικές ή θερα¬ 
πευτικές επεμβάσεις, την παρακλινική και εργαστηριακή διερεύνηση, 
την προεγχειρητική προετοιμασία ως και τη μετεγχειρητική φροντίδα 
των πρώτων ημερών μετά την εγχείρηση. 

δ) Εργαστήριο Ακτινολογίας το οποίο εξυπηρετεί τις εκπαιδευτικές 
ερευνητικές και νοσηλευτικές ανάγκες στο γνωστικό αντικείμενο της 
ακτινολογίας - ακτινοθεράπευτικής. 

Το κλινικό έργο περιλαμβάνει την περίθαλψη και νοσηλεία ασθενών 
με προβλήματα διαγνωστικά ή θεραπευτικά που σχετίζονται με τις συμ¬ 
βατικές και νέες ακτινολογικές μεθόδους. 

ε) Εργαστήριο Κλινικό - Νοσηλευτικών Εφαρμογών, το οποίο εξυπη¬ 
ρετεί τις εκπαιδευτικές, ερευνητικές και νοσηλευτικές ανάγκες στο γνω¬ 
στικό αντικείμενο της κλινικής νοσηλευτικής. 

στ) Εργαστήριο Βιολογίας - Βιοχημείας, το οποίο εξυπηρετεί τις εκ¬ 
παιδευτικές και ερευνητικές ανάγκες στα γνωστικά αντικείμενα 'της 
Βιολογίας και Βιοχημείας. 

Άρθρο 2 

Εσωτερικός κανονισμός. 

Η λειτουργία των κλινικών και των εργαστηρίων που ιδρύονται με το 
προηγούμενο άρθρο διέπονται από τον εσωτερικό κανονισμό που αναφέ- 
ρεται στα επόμενα άρθρα. 

Άρθρο 3 

Αποστολή 

Κάθε κλινική και εργαστήριο έχει ως αποστολή: 

α) Την κάλυψη των διδακτικών και ερευνητικών αναγκών του Τμή¬ 
ματος Νοσηλευτικής καθώς και των άλλων τμημάτων του Πανεπιστη¬ 
μίου στα θέματα με τα οποία ασχολείται η κλινική ή το εργαστήριο, σύμ¬ 
φωνα με το άρθρο 1. 

β) Την εξυπηρέτηση των διαφόρων κοινωνικών αναγκών, όταν και 
όποτε ζητείται συγκεκριμένη συνδρομή, που ανήκει στα θέματα με τα 
οποία ασχολείται η κλινική ή το εργαστήριο. 

γ) Την ειδίκευση ιατρών, νοσηλευτικών, καθώς και άλλων λειτουρ¬ 
γών των κλάδων υγείας και τη συνεχή εκπαίδευσή και επιμόρφωση αυ¬ 
τών. 

δ) Την άσκηση προληπτικής ιατρικής περίθαλψης και νοσηλείας σε 
ασθενείς με νοσήματα όπως αυτά περιγράφονται στο άρθρο 1 του παρό¬ 
ντος διατάγματος. 

ε) Την εκτέλεση κλινικών και πειραματικών ερευνητικών προγραμ¬ 
μάτων με σκοπό τη μελέτη και αναζήτηση νέων τεχνικών και θεραπευ¬ 
τικών μεθόδων. 

στ) Τη συνεργασία και ανταλλαγή επιστημονικών γνώσεων με άλλα 

ακαδημαϊκά ή ερευνητικά ιδρύματα της ημεδαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, διαλέξεων με 
σκοπό την ενημέρωση του ιατρικού και λοιπού προσωπικού της κλινικής 
ή του εργαστηρίου αντίστοιχα. 

η) Την παροχή υπηρεσιών κατά τα προβλεπόμενα στο Π.Δ. 159/ 
1984 (Α' 53). 

Άρθρο 4 
Προσωπικό 

Το Προσωπικό κάθε κλινικής ή εργαστηρίου απαρτίζεται από: 

α) Μέλη του Διοικητικού Ερευνητικού Προσωπικού (Δ.Ε.Π.) του 
Τμήματος Νοσηλευτικής, που το γνωστικό τους αντικείμενο εμπίπτει 
στα διδακτικά, ερευνητικά και νοσηλευτικά ενδιαφέροντα της κλινικής ή 
του εργαστηρίου, αντίστοιχα. 

β) Ειδικευμένους γιατρούς, νοσηλευτές και λοιπούς επιστήμονες, 
γ) Μέλη του Ειδικού Διοικητικού - Τεχνικού Προσωπικού (Ε.Δ.Τ.Π.) 
και 

δ) Υγειονομικό και λοιπό προσωπικό που τοποθετείται στη κλινική ή 
το εργαστήριο, σύμφωνα με τις εκάστοτε κείμενες διατάξεις. 

Άρθρο 5 

Διοίκηση - Αρμοδιότητες 

Κάθε κλινική ή εργαστήριο διευθύνεται οιντίστοιχα από μέλος Δ.Ε.Π. 
του Τμήματος Νοσηλευτικής που εκλέγεται κατά τα οριζόμενα στο Π.Δ. 
46/1989 (Α’ 21), όπως αυτό ισχύει κάθε φορά. 

2. Ο διευθυντής ασκεί τις αρμοδιότητες που ορίζει το άρθρο 7 παρ. 4 
του Ν. 1268/1982 και επί πλέον: 

α) Καταρτίζει και εισηγείται το πρόγραμμα λειτουργίας για τις διδα¬ 
κτικές και ερευνητικές δραστηριότητες της κλινικής ή του εργαστηρίου 
και μεριμνά για την υλοποίησή του. 

β) Μεριμνά για την υλοποίηση των αποφάσεων των συλλογικών ορ¬ 
γάνων του νοσοκομείου, στο οποίο λειτουργεί η κλινική ή το εργαστήριο 
για την παροχή νοσηλευτικού έργου. 

γ) Διαχειρίζεται κάθε έσοδο που περιέρχεται στην κλινική ή στο εργα¬ 
στήριο, σύμφωνα με τις ισχύουσες διατάξεις. 

δ) Μεριμνά για τη στελέχωση της κλινικής ή του εργαστηρίου με το 
αναγκαίο προσωπικό. 

ε) Μεριμνά για την κατανομή των πόρων, 
στ) Υποβάλλει τον ετήσιο απολογισμό των δραστηριοτήτων, 
ζ) Εισηγείται τους υπεύθυνους αναλωσίμων υλικών και του κινητού 
εξοπλισμού. 

η) Υπογράφει κάθε εξερχόμενο έγγραφο. 

Άρθρο 6 

Εγκατάσταση - Λειτουργία. 

1. Χώρος εγκατάστασης κάθε κλινικής ή εργαστηρίου είναι ο χώρος 
που παραχωρείται για τη διεξεγωγή του διδακτικού - ερευνητικού και 
νοσηλευτικού τους έργου. Στο χώρο εγκατάστασης υπάρχει πινακίδα με 
τον τίλο της κλινικής ή του εργαστηρίου και το ονοματεπώνυμο του 
διευθυντή. 

2. Το ωράιο εργασίας του προσωπικού είναι αυτό που προβλέπεται 
για κάθε κατηγορία, σύμφωνα με τις κείμενες διατάξεις. 

3. Ο διευθυντής έχει την ευθύνη για την εν γένει λειτουργία της κλινι¬ 
κής ή του εργαστηρίου και τη χρησιμοποίηση των οργάνων και υλικών 
τους. Για κάθε ερευνητική εργασία ο Διευθυντής ενημερώνεται πριν από 
τη διεξαγωγή της και καθορίζει μέσα στα πλαίσια της αποστολής της 
την προτεραιότητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται μόνο στο προσω¬ 
πικό της κλινικής ή του εργαστηρίου ή σε ερευνητές που έχουν ειδική επί 
των οργάνων εκπαίδευση. Κινητά όργνα και σκεύη, τα οποία παραδίδο- 
νται για τη διεξαγωγή ερευνητικής εργασίας επιστρέφονται μετά τη 
χρησιμοποίησή τους στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του ιδρύματος εί¬ 
ναι δυνατή η πρόσληψη διακεκριμένων επιστημόνων σε τομείς σχετι¬ 
κούς με τις διδακτικές ερευνητικές και νοσηλευτικές δραστηριότητες της 
κλινικής ή του εργαστηρίου, σύμφωνα με τις διατάξεις του άρθρου 18 
παρ. 2 του Ν. 1268/1982. 


Άρθρο 7 
Πόροι 

Πόροι κάθε κλινικής και εργαστηρίου είναι: 

α) Οι πιστώσεις οι οποίες προέρχονται από τις δημόσιες επενδύσεις ή 
τον τακτικό προϋπολογισμό ή την ιδιαίτερη περιουσία του ιδρύματος και 
οι οποίες χορηγούνται σύμφωνα με τη διαδικασία που καθορίζουν οι δια¬ 
τάξεις της κείμενης νομοθεσίας, β) Τα έσοδα από την παροχή υπηρε¬ 
σιών, σύμφωνα με το άρθρο 3 παρ. 3 του Π.Δ. 159/1984 (Α’ 53). 

γ) Οι πιστώσεις από άλλες πηγές όπως: 

ι) Ετήσια επιχορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από τα διάφορα Υπουργεία της Χώρας. 

ιι) Κληρονομιές, κληροδοτήματα, δωρεές και κάθε άλλη οικονομική 
ενίσχυση που προέρχεται από ημεδαπά, ή αλλοδαπά φυσικά και νομικά 
πρόσωπα προς το Πανεπιστήμιο Αθηνών για την κλινική ή το εργαστή¬ 
ριο εφόσον δεν τίθενται όροι που (αντιβαίνουν στο σκοπό της κλινικής ή 
του εργαστηρίου και του Πανεπιστημίου Αθηνών. 

δ) Τα κονδύλια που προέρχονται από τα ιδιαίτερα ερευνητικά προ¬ 
γράμματα. 

Άρθρο 8 

Τηρούμενα βιβλία 

Για τις ανάγκες κάθε κλινικής και εργοστασίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλογραφίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών οργάνων 

- Αρχείο ασθενών 

- Βιβλίο επιστημονικής δραστηριότητας 

- Βιβλίο μεταβολών του προσωπικού 

- κάθε άλλο βιβλίο ή στοιχείο που προβλέπεται από την ισχύουσα νο¬ 
μοθεσία ή κρίνεται απαραίτητο. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος διατάγματος. 

Αθήνα, 3 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

- ♦- 

- ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 82 (6) 

Ίδρυση Τμήματος Τροχαίας Νέων Μουδανιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11, παρ. 1 εδάφ. α’ και β’ του ν. 1481/1984 «Οργα¬ 
νισμός του Υπουργείου Δημόσιας Τάξης» (Α’ 152), όπως αντικαταστά- 
θηκε με το άρθρο 1 του ν. 1590/1986 (Α' 49). 

β) Του π.δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’ 51). 

2. Την υπ’ αριθ. 38/1992 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο 1 

Στην Αστυνομική Διεύθυνση Χαλκιδικής συνιστάται και λειτουργεί 
Τμήμα Τροχαίας Νέων Μουδανιών με έδρα τον ομώνυμο Δήμο. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση χαι εκτέ¬ 
λεση του παρόντος διατάγματος. 

Αθήνα, 3 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

Α ΠΟΦΑΣΕΙ Σ 

(7) 

Εγκριση παράτασης της προθεσμίας έναρξης λειτουργίας νέων μονά¬ 
δων της Αγροτικής Τράπεζας της Ελλάδος. 

(Συνεδρίαση 493/3.2.92, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις των άρθρων 1 και 2 (εδάφιο 4) του ΑΝ 1665/51 
«περί λειτουργίας και ελέγχου τραπεζών». 

β) ι) τις αποφάσεις της 251/1/1.7.85,296/26/24.2.86, 312/4/ 
13.6.86 κα 374/19/17.11.87 με τις οποίες εγκρίθηκε η ίδρυση και 
λειτουργία νέων υποκαταστημάτων και Θυρίδων Συναλλαγών της 
Αγροτικής Τράπεζας της Ελλάδος, σε διάφορες περιοχές της χώρας και 
ιι) μεταγενέστερες αποφάσεις (τελευτ. ΕΝΠΘ 467/5/5.2,91), με τις 
οποίες η αρχική προθεσμία έναρξης λειτουργίας τους παρατάθηκε (για 
όσες μονάδες δεν είχαν λειτουργήσει) μέχρι 31.12.91, 

γ) το 648/17.12.91 (ΑΜ 6297) έγγραφο της Αγροτικής Τράπεζας 
της Ελλάδος, αποφάσισε: 

Να εγκρίνει την παράταση μέχρι 31 Δεκεμβρίου 1992 της προθε¬ 
σμίας έναρξης λειτουργίας ενός (1) υποκαταστήματος και δέκα τριών 
(13) Θυρίδων Συναλλαγών της Αγροτικής Τράπεζας της Ελλάδος, σε 
τόπους επιλογής της, η ίδρυση των οποίων εγκρίθηκε με τις προαναφε- 
ρόμενες αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Η Γραμματέας Τα Μέλη 

Ακριβές Αντίγραφο 
Αθήνα, 3 Μαρτίου 1992 
Η Γραμματέας 
Μ. ΚΑΡΑΜΠΕΛΑ 

-♦- 

( 8 ) 

Έγκριση παράτασης της προθεσμίας έναρξης λειτουργίας νέων υποκα¬ 
ταστημάτων και Θυρίδων Συναλλαγών της Εθνικής Τράπεζας της 
Ελλάδος. 

(Συνεδρίαση 493/3.2.92, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις των άρθρων 1 και 2 (εδάφιο 4) του ΑΝ 1665/51 
«περί λειτουργίας και ελέγχου τραπεζών». 

β) ι) τις αποφάσεις της ΝΕ 114/17/13.3.76, ΝΕ 265/17/ 
27.3.80, ΝΕ 285/15/18-9.80, ΝΕ 295/26/23.12.80 με τις οποίες 
εγκρίθηκε η ίδρυση και λειτουργία νέων Υποκαταστημάτων και Θυρί¬ 
δων Συναλλαγών της Εθνικής Τράπεζας της Ελλάδος, σε ορισμένες πε¬ 
ριοχές της χώρας και σε τόπους επιλογής της, και ιι) μεταγενέστερες 
αποφάσεις (τελευτ. ΕΝΠΘ 467/6/5.2.91), με τις οποίες η_αρχική 
προθεσμία έναρξης λειτουργίας τους παρατάθηκε (για όσες μονάδες δεν 
είχαν λειτουργήσει) μέχρι 31.12.91, 

γ) το 58551/17.12.91 (ΑΠ 6259) έγγραφο της Εθνικής Τράπεζας 
της Ελλάδος, αποφάσισε: 

Να εγκρίνει την παράταση μέχρι 31 Δεκεμβρίου 1992 της προθε¬ 
σμίας έναρξης λειτουργίας εννέα (9) υποκαταστημάτων και είκοσι δύο 
(22) Θυρίδων Συναλλαγών της Εθνικής Τράπεζας της Ελλάδος, σε τό¬ 
πους επιλογής της, η ίδρυση των οποίων εγκρίθηκε με τις προαναφερό- 
μενες αποφάσεις. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Η Γραμματέας Τα Μέλη 

Ακριβές Αντίγραφο 
Αθήνα, 3 Μαρτίου 1992 
Η Γραμματέας 
Μ. ΚΑΡΑΜΠΕΛΑ 

-ψ- 

(9) 

Έγκριση παράτασης της προθεσμίας έναρξης λειτουργίας νέων υποκα¬ 
ταστημάτων της Τράπεζας ΜίεΠδΓκΙ ΒαηΕ ΡΙο. 

(Συνεδρίαση 493/3.2.92, θέμα 16) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις των άρθρων 1 και 2 (εδάφιο 4) του ΑΝ 1665/51 
«περί λειτουργίας και ελέγχου τραπεζών». 

β) ι) την απόφαση της ΕΝΠΘ 426/9/3.7.89, με την οποία εγκρί¬ 
θηκε η ίδρυση και λειτουργία νέων Υποκαταστημάτων της τράπεζας 
Μίάίβηά Βαπλ ΡΙο σε τόπους επιλογής της, και ιι) μεταγενέστερη από¬ 
φασή της 467/12/5.2.91 με την οποία η αρχική προθεσμία έναρξης 
λειτουργίας τους παρατάθηκε (για όσες μονάδες δεν είχαν λειτουργήσει) 
μέχρι 31.12.91, 

γ) το από 16.12.91 (ΑΠ 6251) έγγραφο της Τράπεζας Μί(Ι1&η<Ι 
ΒβηΕ ΡΙο, αποφάσισε: 

Να εγκρίνει την παράταση μέχρι 31 Δεκεμβρίου 1992 της προθε¬ 
σμίας έναρξης λειτουργίας τριών (3) υποκαταστημάτων της τράπεζας 
ΜίάίΒηά ΒβπΕ ΡΙο, σε τόπους επιλογής της, η ίδρυση των οποίων εγκρί¬ 
θηκε με την προαναφερόμενη αποφάση. 

Η (απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Η Γραμματέας Τα Μέλη 

Ακριβές Αντίγραφο 
Αθήνα, 3 Μαρτίου 1992 
Η Γραμματέας 
Μ. ΚΑΡΑΜΠΕΛΑ 

- ♦ - 

...... ( 10 ) 

Έγκρισή παράτασης της προθεσμίας έναρξης λειτουργίας νέου υποκα¬ 
ταστήματος της Τράπεζας Ββτοϊ&χδ Β&ηΐτ ΡΙο. 

(Συνεδρίαση 493/3.2.92, θέμα 17) 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις των άρθρων 1 και 2 (εδάφιο 4) του ΑΝ 1665/51 
«περί λειτουργίας και ελέγχου τραπεζών». 

β) ι) την απόφαση ΕΝΠΘ 467/13/5.2.91, με την οποία παρατά¬ 
θηκε μέχρι 31.12.91 η αρχική προθεσμία έναρξης λειτουργίας ενός 
υποκαταστήματος της τράπεζας Βατοΐβγε Ββηλ ΡΙο σε τόπο επιλογής 

της, 

γ) το από 18.12.91 (ΑΠ 6274) έγγραφο της τράπεζας Β3Γθ1βγ8 
Β&ηΙ< ΡΙο, αποφάσισε: 

Να εγκρίνει την παράταση μέχρι 31 Δεκεμβρίου 1992 της προθε¬ 
σμίας έναρξης λειτουργίας ενός (1) υποκαταστήματος της τράπεζας 
Βατοίαγδ Βοηλ ΡΙο, σε τόπο επιλογής της, η ίδρυση του οποίου εγκρί¬ 
θηκε με την ΠΔ/ΤΕ 814/3.7.86. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Η Γραμματέας; Τα Μέλη 

Ακριβές Αντίγραφο 
Αθήνα, 3 Μαρτίου 1992 
Η Γραμματέας 
Μ. ΚΑΡΑΜΠΕΛΑ 

ΑΝΑ ΚΟΙΝΩΣ ΕΙΣ 

Φ. 0544/3/ΑΣ 129/Μ. 4083 (11) 

Ανακοίνωση για την υπογραφή κοινής δήλωσης μεταξύ της Κυβερνή- 
σεως της Ελληνικής Δημοκρατίας και της Δημοκρατίας της Εσθο¬ 
νίας (Ταλίν, 2 Οκτωβρίου 1991). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 2 Οκτωβρίου 1991 
υπογράφηκε στο Ταλίν Κοινή Δήλωση μεταξύ της Κυβερνήσεως της 
Ελληνικής Δημοκρατίας και της Κυβερνήσεως της Δημοκρατίας της 
Εσθονίας για την επανασύσταση των διπλωματικών σχέσεων μεταξύ 
των δύο Χωρών. . 

Αθήνα, 21 Φεβρουάριου 1992 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. Φ. 0544/2/ΑΣ 130/Μ. 4086 (12) 

Ανακοίνωση για την υπογραφή πρωτόκολλου περί συνάψεως διπλωμα¬ 
τικών σχέσεων μεταξύ της Ελληνικής Δημοκρατίας και της Δημο¬ 
κρατίας της Αρμενίας (Αθήνα 20.1.92). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών (ανακοινώνει οτι στις 20 Ιανουάριου 
1992 υπογράφηκε στην Αθήνα Πρωτόκολλο περί συνάψεως διπλωμα¬ 
τικών Σχέσεων μεταξύ της Ελληνικής Δημοκρατίας και της Δημοκρα¬ 
τίας της Αρμενίας, του οποίου το κείμενο σε πρωτότυπο στην ελληνική 
έχει ως εξής: 

Αθήνα, 21 Φεβρουάριου 1992 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 


ΠΡΩΤΟΚΟΛΛΟ 

Περί Συνάψεως Διπλωματικών Σχέσεων Μεταξύ 
Ελληνικής Δημοκρατίας και της Δημοκρατίας της Αρμενίας 

Η Ελληνική Δημοκρατία και η Δημοκρατία της Αρμενίας (στο εξής 
αποκαλούμενες «τα Μέρη»): 

Καθοδηγούμενα από την κοινή θέληση να αναπτύξουν συνεργασία 
στους πολιτικό, εμπορικό, οικονομικό, πολιτιστικό, ανθρωπιστικό και 
άλλους τομείς, 

Συμφωνούντα να αναπτύξουν τις σχέσεις τους βάσει των αρχών του 
Χάρτη των Ηνωμένων Εθνών, των διατάξεων της τελικής πράξεως του 
Ελσίνκι, του Χάρτη των Παρισίων για μία νέα Ευρώπη και άλλων κει¬ 
μένων της ΔΑΣΕ, αποφάσισαν: 

να συνάψουν Διπλωματικές Σχέσεις από την ημερομηνία υπογραφής 
του παρόντος Πρωτοκόλλου και να ανταλλάξουν Διπλωματικές Απο¬ 
στολές σε επίπεδο Πρεσβείας. 

Τα Μέρη αποφάσισαν ότι οι διπλωματικές τους σχέσεις θα διέπονται 
από την Σύμβαση της Βιέννης «Περί Διπλωματικών Σχέσεων» της 
19ης Απριλίου 1961, οι δε προξενικές σχέσεις θα διέπονται από την 
Σύμβαση της Βιέννης «Περί Προξενικών Σχέσεων» της 24ης Απριλίου 

Τα Μέρη έχουν την πεποίθηση ότι η σύναψη διπλωματικών σχέσεων 
μεταξύ της Ελληνικής Δημοκρατίας και της Δημοκρατίας της Αρμενίας 
ανταποκρίνεται στα εθνικά συμφέροντα των δύο Κρατών και θα διευκο¬ 
λύνει την ενίσχυση της Διεθνούς Συνεργασίας και της Παγκοσμίου Ειρή¬ 
νης. 

Το παρόν Πρωτόκολλο υπογράφεται στην Αθήνα στις 20 Ιανουάριου 
1992 εις διπλούν στην Ελληνική και Αρμενική γλώσσα. Τα δύο κείμενα 
έχουν την ίδια ισχύ. 

Για την Ελληνική Δημοκρατία Για την Δημοκρατία της Αρμενίας 
Ο Υπουργός Εξωτερικών Ο Υπουργός Εξωτερικών 

ΑΝΤΩΝΗΣ ΣΑΜΑΡΑΣ ΡΑΦΦΙ ΟΒΑΝΝΙΣΙΑΝ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


